b'\n_START_ARTICLE_\nGoodluck Jonathan\n_START_SECTION_\nJaunyst\xc4\x97\n_START_PARAGRAPH_\n1957 m. Lapkri\xc4\x8dio 20 dien\xc4\x85 gim\xc4\x99s krik\xc5\xa1\xc4\x8dioni\xc5\xb3 \xc5\xa1eimoje, did\xc5\xbeiulius naftos telkinius turin\xc4\x8diame Nigerijos regione, Otueke bendruomen\xc4\x97s kaime, Jonathan per pirmuosius gyvenimo metus mokomas t\xc4\x97v\xc5\xb3 ir parod\xc4\x99s susidom\xc4\x97jim\xc4\x85 mokslais \xc5\xa1e\xc5\xa1eri\xc5\xb3 met\xc5\xb3 buvo priimtas \xc4\xaf St. Stephen pradin\xc4\x99 mokykl\xc4\x85. V\xc4\x97liau buvo perkletas \xc4\xaf St. Michael pradin\xc4\x99 mokykl\xc4\x85 Olosirii miestelyje, kur 1968-aisiais baig\xc4\x97 pradin\xc4\xaf i\xc5\xa1silavinim\xc4\x85. Gav\xc4\x99s i\xc5\xa1skirtin\xc4\xaf palaiminim\xc4\x85 ir patyr\xc4\x99s tiek stipri\xc5\xb3 gyvenimo \xc5\xa1uoli\xc5\xb3, tiek suvar\xc5\xbeymo, tapo fizi\xc5\xa1kai ir akademi\xc5\xa1kai stiprus. Po dvej\xc5\xb3 met\xc5\xb3 \xc4\xafstojo \xc4\xaf MaterDei vidurin\xc4\x99 mokykl\xc4\x85. Iki baigimo sugeb\xc4\x97jo tapti klas\xc4\x97s prefektu, mokyklos maisto komiteto sekretoriumi, bendrabu\xc4\x8dio prefektu ir vadovu. 1975 m. parod\xc4\x97 gerus baigiamuosius rezultatus ir po dvej\xc5\xb3 met\xc5\xb3 \xc4\xafstojo \xc4\xaf Zoologijos specialyb\xc4\x99 Port Harkort\'o Universitete. Buvo vienas i\xc5\xa1 pirmosios zoolog\xc5\xb3 laidos student\xc5\xb3. Pabaigus zoologij\xc4\x85 ir atitarnav\xc4\x99s privalomaj\xc4\x85 tarnyb\xc4\x85 valstybei dirbant aptarnavimo ir karin\xc4\x97je srityje, Jonathan apsi\xc4\x97m\xc4\x97 ra\xc5\xa1yti magistrin\xc4\xaf darb\xc4\x85 Hidrobiologijos srityje, po kurio siek\xc4\x97 ir gavo zoologo doktorant\xc5\xabros diplom\xc4\x85 (1995 m.).\n_START_SECTION_\nAnkstyvoji politin\xc4\x97 karjera\n_START_PARAGRAPH_\nGri\xc5\xabnant partizan\xc5\xb3 politikai 1998m. Jonathan prad\xc4\x97jo savo politin\xc4\x99 karjer\xc4\x85 \xc4\xafstodamas \xc4\xaf Liaudies Demokrat\xc5\xb3 partij\xc4\x85. Jau kit\xc4\x85met buvo i\xc5\xa1rinktas i\xc5\xa1 did\xc5\xbeiulio partijos nari\xc5\xb3 s\xc4\x85ra\xc5\xa1o eiti Bayelso valstijos gubernatoriaus deputato pareigas. Gubernatoriui Peter Alamieyeseigha laim\xc4\x97jus, jie tapo valstijos galva. J\xc5\xb3 geras ir s\xc4\x85\xc5\xbeiningas darbas buvo pasteb\xc4\x97tas ir kituose rinkimuose(2003) nesunkiai buvo perrinkti. Nors ir jaunas politikas, Goodluck jau 2002 metais gavo Geriausio gubernatoriaus deputato apdovanojim\xc4\x85. Taip pat jis priklauso ne vienai profesinei s\xc4\x85jungai ir asociacijai, tarp kuriu ir Nigerijos \xc5\xbduvininkyst\xc4\x97s bendruomenei(Fisheries Society of Nigeria), Liaudies administracijai, Tarptautinei poveikio aplinkai asociacijai(International assosiation of impact assessment), Nigerijos aplinkosaugos s\xc4\x85jungai.\n_START_SECTION_\nAsmeninis gyvenimas\n_START_PARAGRAPH_\nGoodluck Jonathan ved\xc4\x99s Patience Faka Jonathan, Okirikos kaimo vietin\xc4\x99 gyventoja. Kadangi prezidentas Olusegun Obasanjo yra kil\xc4\x99s i\xc5\xa1 ten pat, jo reakcija \xc4\xaf Goodluck \xc5\xbemon\xc4\x85 buvo labai \xc5\xa1ilta. Taip u\xc5\xbesimezg\xc4\x97 ry\xc5\xa1iai tarp prezidento ir Goodluck \xc5\xa1eim\xc5\xb3. Goodluck su Patience turi du vaikus.\n_START_SECTION_\nGubernatorius\n_START_PARAGRAPH_\nBeyelso gubernatorius Alamieyeseigha, tuo metu Jonathan\xe2\x80\x99o formalus vir\xc5\xa1ininkas, 2005 metu gruod\xc5\xbeio 12 dien\xc4\x85 buvo nu\xc5\xa1alintas nuo pareig\xc5\xb3 d\xc4\x97l neleistino pinig\xc5\xb3 "plovimo". Pa\xc5\xa1alinus gubernatori\xc5\xb3 Jonathan i\xc5\xa1 karto buvo prisaikdintas kaip Bayelso valstijos gubernatorius. B\xc5\xabdamas gubernatoriumi jis i\xc5\xa1laik\xc4\x97 \xc5\xbemoni\xc5\xb3 pasitik\xc4\x97jim\xc4\x85 juo ir laik\xc4\x97si pa\xc5\xbeado j\xc5\xb3 nenuvilti. Tuometinis prezidentas Olusegun Obasanjo rei\xc5\xa1k\xc4\x97 didel\xc4\xaf pasitik\xc4\x97jim\xc4\x85 ir laik\xc4\x97 j\xc4\xaf pavyzdiniu gubernatoriumi.\n_START_SECTION_\nPasik\xc4\x97sinimai\n_START_PARAGRAPH_\n2006 met\xc5\xb3 gruod\xc4\xaf Jonathan buvo pasirinktas kaip pagrindinis konkurentas Umaru Yar\'Adua d\xc4\x97l Nigerijos prezidento sosto, kuris tur\xc4\x97jo paai\xc5\xa1k\xc4\x97ti 2007 baland\xc4\xaf. Baland\xc5\xbeio 20-t\xc4\x85, rinkim\xc5\xb3 i\xc5\xa1vakar\xc4\x97se stipr\xc5\xabs sprogimai apsupo \xc5\xa1alies sostin\xc4\x99, kai \xc5\xa1alies gyventojai band\xc4\x97 sutrigdyti rinkim\xc5\xb3 eig\xc4\x85. \xc5\xa0\xc5\xabviai pasiek\xc4\x97 ir Creek vie\xc5\xa1but\xc4\xaf netoli gubernatoriaus nam\xc5\xb3. Kareiviai numal\xc5\xa1ino mai\xc5\xa1t\xc4\x85 aplink gubernatoriaus namus. Tuo pa\xc4\x8diu metu gegu\xc5\xbe\xc4\x97s 16-t\xc4\x85 dien\xc4\x85 mai\xc5\xa1tautojai naudodami dinamit\xc4\x85 band\xc4\x97 susprogdinti Jonathan\xe2\x80\x99o rezidencij\xc4\x85 gimtojoje Bayelso valstijoj. Pasik\xc4\x97sinimo metu Goodluck Jonathan\xe2\x80\x99o nebuvo namie. Artimiausia policijos nuovada taip pat buvo puolama, ta\xc4\x8diau puolimas nepavyko. Per incident\xc4\x85 \xc5\xbeuvo du policijos pareig\xc5\xabnai.\n_START_SECTION_\nVice prezidentas\n_START_PARAGRAPH_\nJonathan, vice-prezidento k\xc4\x97d\xc4\x97je nebuvo labai pastebimas. Pagrindiniai pastebimi darbai per \xc5\xa1\xc4\xaf laikotarp\xc4\xaf buvo daugiausiai susij\xc4\x99 su karini\xc5\xb3 konflikt\xc5\xb3 derybomis. Kadangi pats vice prezidentas priklauso gana karingai Id\xc5\xbe\xc5\xb3 tautinei grupei, dauguma jo tautie\xc4\x8diu nustojo puldin\xc4\x97ti musulmonams priklausan\xc4\x8dius miestus ir gyvenvietes d\xc4\x97l suteikt\xc5\xb3 didesni\xc5\xb3 garantij\xc5\xb3.\n_START_SECTION_\nLaikinasis prezidentas\n_START_PARAGRAPH_\nTuometinis Nigerijos prezidentas Umaru Yar\'Adua d\xc4\x97l sveikatos negalavim\xc5\xb3 i\xc5\xa1vyko i\xc5\xa1 \xc5\xa1alies 2009 met\xc5\xb3 lapkri\xc4\x8dio 23 dien\xc4\x85. Kadangi i\xc5\xa1vykdamas neperleido savo gali\xc5\xb3 jokiam kitam asmeniui, beveik du m\xc4\x97nesius \xc5\xa1alis buvo be vadovo ir 2010 met\xc5\xb3 sausio 13-t\xc4\x85 Valstybinis teismas perleido konstitucijoj nurodytas prezidento galias vice prezidentui Goodluck Jonathan. Vasario 9 dien\xc4\x85, prezidentui vis dar negr\xc4\xaf\xc5\xbeus \xc4\xaf \xc5\xa1al\xc4\xaf, senatas nusprend\xc4\x97, kad visos prezidento galios tur\xc4\x97t\xc5\xb3 b\xc5\xabti perleistos vice prezidentui. Jonathan buvo prisaikdintas l. e.p. (laikinai einan\xc4\x8diu pareigas) prezidentu, kol Umaru Yar\'Adua gr\xc4\xaf\xc5\xa1 ir bus paj\xc4\x97gus v\xc4\x97l perimti prezidento pareigas. Perleid\xc5\xbeiant pareigas nebuvo \xc4\xafvykdytas konstitucijos reikalavimas, kad prezidentas turi pateikti dokument\xc4\x85, d\xc4\x97l jo pareig\xc5\xb3 perleidimo kitam asmeniui, ir tik po medicinin\xc4\x97s ap\xc5\xbei\xc5\xabros jo pareigos gali b\xc5\xabti perleid\xc5\xbeiamos kitam asmeniui. \xc5\xa0is nepaklusimas konstitucijai suk\xc4\x97l\xc4\x97 nema\xc5\xbeai diskusij\xc5\xb3 ir netgi riau\xc5\xa1i\xc5\xb3 visoje \xc5\xa1alyje.\n_START_SECTION_\nPrezidentas\n_START_PARAGRAPH_\nUmaru Yar\'Adua mir\xc4\x97 2010 met\xc5\xb3 gegu\xc5\xbe\xc4\x97s 5 dien\xc4\x85. Gegu\xc5\xbe\xc4\x97s 6 dien\xc4\x85 Goodluck Jonathan buvo prisaikdintas kaip 14-tas \xc5\xa1alies prezidentas, ir eina \xc5\xa1ias pareigas iki \xc5\xa1iol. Einant \xc5\xa1ias pareigas Jonathan prad\xc4\x97jo anti-korupcin\xc4\x99 kampanij\xc4\x85, taip pat pastebimai rei\xc5\xa1ke nor\xc4\x85 daryti keitimus konstitucijoj d\xc4\x97l prezidento gali\xc5\xb3 ir rinkim\xc5\xb3 \xc4\xafstatym\xc5\xb3. Gegu\xc5\xbe\xc4\x97s 18 dien\xc4\x85 prezidentas paskyr\xc4\x97 Kaduna gubernijos gubernatori\xc5\xb3 Namadi Sambo naujuoju \xc5\xa1alies vice-prezidentu.'